Ρέθυμνο, 8 Αυγούστου 2024



Αρ. Πρ. 67/2024

**22η ΛΑΜΠΑΔΗΔΡΟΜΙΑ ΕΘΕΛΟΝΤΩΝ ΑΙΜΟΔΟΤΩΝ ΝΟΜΟΥ ΡΕΘΥΜΝΟΥ ΚΡΗΤΗΣ**

**Η Φλόγα Αγάπης στο Ρέθυμνο, στις 23 Αυγούστου 2024**

Με μεγάλη χαρά ανακοινώνουμε την έναρξη της 22ης Λαμπαδηδρομίας Εθελοντών Αιμοδοτών στον Νομό Ρεθύμνου, Κρήτης! Η Φλόγα της Αγάπης περνάει από το Ρέθυμνο και σας καλούμε να συμμετέχετε σ΄ αυτήν την ξεχωριστή εκδήλωση που αναδεικνύει τη σημασία της εθελοντικής αιμοδοσίας και την αξία της προσφοράς προς τον συνάνθρωπο. Ας διαδώσουμε μαζί μηνύματα ζωής, μηνύματα αλληλεγγύης τιμώντας παράλληλα και τα 200 χρόνια από το Μαρτύριο των Αγίων Τεσσάρων Μαρτύρων στο Ρέθυμνο.

**Πρόγραμμα 22ης Λαμπαδηδρομίας στις 23 Αυγούστου 2024**

* **10πμ – 1μμ Εθελοντική Αιμοδοσία στην αίθουσα εκδηλώσεων του Ιερού Ναού Τεσσάρων Μαρτύρων**
* **5.45 μ.μ – 6 μ.μ. Τελετή Αφής της Φλόγας της Αγάπης στις Μέλαμπες Δήμου Αγίου Βασιλείου** αφού τελεστεί ο Εσπερινός στον Ναό των Αγίων Τεσσάρων Μαρτύρων του χωριού. Η Φλόγα της Αγάπης να ξεκινήσει από τις Μέλαμπες του Δήμου Αγίου Βασιλείου, από το φως του καντηλιού που φωτίζει ακοίμητο τις οικίες των Αγίων Τεσσάρων Μαρτύρων, κι εκπροσώπων των Λαογραφικών Συλλόγων

(σε συνεργασία με τον Δήμο Αγίου Βασιλείου και την ενορία Μελάμπων)

* **6.30 μ.μ. Αναχώρηση από τις Μέλαμπες Δ. Αγίου Βασιλείου** με μηχανοκίνητη πομπή - τους Μοτοσικλετιστές Κρήτης «Μόρτες».
* **7.30 μ.μ : 1η Στάση στους Τάφους των Τεσσάρων Μαρτύρων στα Περιβόλια, στο Κοιμητήριο Περιβολίων Ρεθύμνου**  για να ανάψει το καντηλάκι στον τάφο των Αγίων παρουσία του Μητροπολίτη Ρεθύμνης & Αυλοποτάμου κι εκπροσώπων των Λαογραφικών Συλλόγων και με την παρουσία μαθητών, εκπαιδευτικών και γονέων Α/θμιας και Β/θμιας Εκπ/σης της περιοχής Περιβολίων και Μισιρίων Ρεθύμνης. Θα γίνει κατάθεση στεφάνων.

(σε συνεργασία με την Ενορία Περιβολίων και τον Πολιτιστικό Σύλλογο Περιβολίων- Μισιρίων)

* **8.00μμ Αναχώρηση από το κοιμητήριο Περιβολίων** με μηχανοκίνητη πομπή - τους Μοτοσικλετιστές Κρήτης «ΜORTES».
* **2η Στάση στο ύψος του ξενοδοχείου Perl (παραλιακή, οδός** [**Αυστραλών Πολεμιστών & Άρη Βελουχιώτη, Περιβόλια**](https://www.xo.gr/maps/anazitisi-diefthynsis/afstralon-polemiston-28-rethymno-74133/) **Ρέθυμνο)**. Οι MORTES παραδίδουν την Φλόγα της Αγάπης στους εκπροσώπους του Ποδηλατικού Αθλητικού Συλλόγου Ρεθύμνου-Atlas Cycling Team και της Ακαδημίας Πατινιών Ο.Κ.Α ΠΡΕΒΕΛΗ για να τη συνοδεύσουν μέχρι την Πλατεία Αγνώστου Στρατιώτη.
* **3η Στάση Πλατεία Αγνώστου Στρατιώτη** (σημείο συνάντησης για όλους τους συμμετέχοντες):

Η Φλόγα της Αγάπης παραδίδεται από τα παιδιά του Atlas Cycling Team και της Ακαδημίας Πατινιών Ο.Κ.Α ΠΡΕΒΕΛΗ στον Πρόεδρο του ΣΕΑ Ν. Ρεθύμνης, στον Πρόεδρο της Π.Ο.Σ.Ε.Α. και στους Προέδρους **των 18 Λαογραφικών συλλόγων** που θα ανάψουν τον Βωμό, που είναι οι εξής :

1. Λύκειο Ελληνίδων Παράρτημα Ρεθύμνου
2. Μουσικοχορευτικός σύλλογος «Αρκάδι»
3. Λαογραφικός Όμιλος «ΚΟΥΡΗΤΕΣ»
4. Μουσικοχορευτικός σύλλογος «ΚΡΗΤΕΣ»
5. Παραδοσιακός σύλλογος «Τ΄Αόρι»
6. Μουσικοχορευτικός σύλλογος «Ψηλορείτης»
7. Παραδοσιακός Σύλλογος «Ερωφίλη»
8. Μουσικοχορευτικός σύλλογος «ΝΤΕΛΙΝΑ»
9. «Λαογραφικός Όμιλος Τζανιδάκη»
10. Βιωματικό Μουσικοχορευτικό & Παιδαγωγικό Εργαστήρι Ρεθύμνης «ΠΥΡΡΙΧΙΑ ΔΡΩΜΕΝΑ»
11. Λαογραφικός Όμιλος «Χοροκρήτες»
12. Παραδοσιακός Σύλλογος «Ακρήτες»
13. Λαογραφικός Όμιλος Κρήτης « Νικηφόρος Φωκάς»
14. Σχολές Χορού «ΚΡΕΒΑΤΣΟΥΛΗΣ»
15. Λαογραφικός Όμιλος «Λάζαρος και Μανόλης Χνάρης»
16. Σχολές Χορού «ΚΑΜΑΡΙΤΗΣ»
17. [Σύλλογος Αναβιωτών Ρεθύμνου Φρουρά Μονής Αρκαδίου](https://www.facebook.com/groups/1628503440903455/)
18. Απόδημοι Κρήτες της Αυστραλίας, της Αμερικής, της Ευρώπης, της Αθήνας, της Μακεδονίας και του Πειραιά μέσω του Παγκοσμίου Συμβουλίου Κρητών

* **8.30 μμ - 8.45 μ.μ. Εκκίνηση της πομπής των λαμπαδηδρόμων από την Πλατεία Αγνώστου Στρατιώτη** με τη συνοδεία της μπάντας της Δημοτικής Φιλαρμονικής Ρεθύμνου ακολουθώντας τη διαδρομή από παραλιακή: Λύκειο Ελληνίδων – Λότζια – Πλατεία Πετυχάκη – Εθνικής Αντιστάσεως – Μεγάλη Πόρτα – Πλατεία Τεσσάρων Μαρτύρων
* **9.15 μ.μ. Άναμμα Βωμού – Τελετή Λήξης στην Πλατεία του Ιερού Ναού των Τεσσάρων Μαρτύρων.** Τον βωμό θα ανάψει ο Μητροπολίτης, ο Πρόεδρος του ΣΕΑ Ν. Ρεθύμνου, ο Πρόεδρος της Π.Ο.Σ.Ε.Α. και οι Προέδροι των 18 Λαογραφικών συλλόγων.

**Την Τελετή Λήξης θα παρουσιάζουν η Βάσω Λουλούδη και ο Στέλιος Πετρογιάννης.**

**Η βραδιά θα πλαισιωθεί μουσικά από τον Σήφη και τον Γιάννη Τσουρδαλάκη με τα συγκροτήματά τους.**

Την πομπή της Φλόγας της Αγάπης θα συνοδεύουν από την αφετηρία **το ΕΚΑΒ, η ΤΡΟΧΑΙΑ, η Ελληνική Αστυνομία, το Λιμενικό Σώμα,** όπως και λεωφορεία του **ΚΤΕΛ Ρεθύμνου Χανίων** για να μεταφέρουν δωρεάν τους Εθελοντές του ΣΕΑ Ν. Ρεθύμνου, τους εκπρόσωπους των Λαογραφικών Συλλόγων, τον **ΕΡΥΘΡΟ ΣΤΑΥΡΟ** και τους μαθητές κι εκπαιδευτικούς των σχολείων.

**Μία εκδήλωση που διοργανώνει Σύλλογος Εθελοντών Αιμοδοτών Ν. Ρεθύμνου «ΔΟΤΕΣ ΖΩΗΣ, Πανελλήνια Ομοσπονδία Συλλόγων Εθελοντών Αιμοδοτών Π.Ο.Σ.Ε.Α**. σε συνεργασία με την **Ιερά Μητρόπολη Ρεθύμνης & Αυλοποτάμου** και τους **«ΚΟΥΡΗΤΕΣ» - Κέντρο Πολιτιστικής Κληρονομιάς.**

**Υπό την αιγίδα:** E.KE.A (Εθνικό Κέντρο Αίματος), Π.Ο.Σ.Ε.Α. (Πανελλήνια Ομοσπονδία Συλλόγων Εθελοντών Αιμοδοτών), Ελληνική Ομοσπονδία Θαλασσαιμίας

**Με την υποστήριξη**: Ιερά Μητρόπολη Λάμπης, Συβρίτου & Σφακίων, Δήμος Αγίου Βασιλείου

**Ευχαριστούμε θερμά τους χορηγούς:** KTEΛ ΡΕΘΥΜΝΟΥ ΧΑΝΙΩΝ, ΗΧΟΣ ENTASIS ΡΑΚΙΝΤΖΗΣ, ΣΤΑΓΑΚΗΣ ΑΕΒΕ, ΒΙΚΟΣ, ΣΟΥΜΠΑΣΑΚΗΣ Α. ΗΛΕΚΤΙΚΗ ΑΛΥΣΙΔΑ ΣΥΣΚΕΥΩΝ, ΣΟΥΠΕΡ ΜΑΡΚΕΤ ΠΑΠΑΔΑΚΗΣ, GREENWAYS RENT A CAR, Casa di “haris” CREPERIE, INOX ΜΑΚΡΥΜΑΝΩΛΑΚΗΣ, ΠΑΠΑΔΑΚΗΣ ΠΡΑΤΗΡΙΟ ΚΑΥΣΙΜΩΝ, ΑΝΘΩΠΟΛΕΙΟ ΕΒΕΝΟΣ, ΜΕΤΑΦΟΡΙΚΗ ΑΝΤΩΝΗΣ ΜΑΚΡΥΜΑΝΩΛΑΚΗΣ, AIMIΛIA TZANIΔΑΚΗ ΛΟΓΙΣΤΙΚΟ ΓΡΑΦΕΙΟ, ΑUTOWAY RENT A CAR, ΠΟΛΙΤΙΣΤΙΚΟΣ ΣΥΛΛΟΓΟΣ ΠΕΡΙΒΟΛΙΩΝ-ΜΙΣΙΡΙΩΝ «ΕΜΜΑΝΟΥΗΛ ΠΑΧΛΑ»

**Η παρουσία σας και η συμμετοχή σας στις δράσεις για την 22η Λαμπαδηδρομία Εθελοντών Αιμοδοτών θα μας τιμήσει ιδιαίτερα!**

**Πληροφορίες – δηλώσεις συμμετοχής: Δέσποινα Μαυράκη, Γραμματέας ΣΕΑ Ν. Ρεθύμνης, τηλ επικ.: 6947271423, email:** [**seareth.doteszois@gmail.com**](mailto:seareth.doteszois@gmail.com)

**Μετά τιμής!**

**Για το Διοικητικό Συμβούλιο**

**Ο Πρόεδρος του Δ.Σ. Η Γραμματέας**

***Γιώργος Σπετωτάκης Δέσποινα Μαυράκη***